ועדת הפנים ואיכות הסביבה, כנסת 15, פרוטוקול מספר 46, 1999-12-22 09:00

דוד אזולאי: אני פותח את הישיבה.

דוד אזולאי: על סדר-היום הנושא: ביטול אכרזה על חלק משמורת הטבע הר מירון (בחורפיש).

דוד אזולאי: אני זוכר שדנו בזה עוד בקדנציה הקודמת.

דוד אזולאי: אני מבקש לשמוע מאנשי הרשות מה בדיוק אתם רוצים.

יסמין טלמון: הבקשה לא באה מאתנו, הבקשה באה מאנשי חורפיש.

יסמין טלמון: יש כאן תכנית של הכפר, שבתוכה יש חלק מסוים שנמצא בתחומי שמורת הטבע המוכרזת הר מירון.

יסמין טלמון: חלק מהבתים באזור הזה כבר היו בנויים ערב האכרזה וכנראה מתוך איזושהי טעות טכנית הם נכנסו.

יסמין טלמון: לנו אין התנגדות לאישור הבקשה הזאת.

דוד אזולאי: כולל ה"פצעים" האלה?

יסמין טלמון: כל מה שמופיע בתכנית הכנסנו לשמורת הטבע המוכרזת.

יסמין טלמון: הבקשה הזאת נדונה במועצת גנים לאומיים ושמורות טבע שאמורה לייעץ למועצה הארצית בעניין הזה ובאותה ועדה זה אושר.

יסמין טלמון: זה אושר גם במועצה הארצית.

יסמין טלמון: זאת חוות דעתנו.

דוד אזולאי: מבחינת

דוד אזולאי: כם אין התנגדות לעניין.

יסמין טלמון: אין התנגדות.

יסמין טלמון: משה בן-גרשון, בבקשה.

משה בן-גרשון: אני רק אשלים את מה שיסמין אמרה.

משה בן-גרשון: זה נכון מה שהיא אמרה.

משה בן-גרשון: לפי חוק גנים לאומיים, שמורות טבע, אתרים לאומיים ואתרי הנצחה, על מנת לבטל אכרזה על שטח מסוים כגן לאומי או כשמורת טבע או כאתר לאומי או כאתר הנצחה, צריכים לקבל ארבע הסכמות של ארבעה גופים.

משה בן-גרשון: קיבלנו את ההסכמה של כולם.

משה בן-גרשון: אני העברתי לכם אותן.

משה בן-גרשון: הוועדה המחוזית, שהיא לא אחד מארבעת הגופים, אבל היא המליצה למועצה הארצית.

משה בן-גרשון: קיבלנו את האישור של מועצת גנים לאומיים ושמורות טבע, קיבלנו את האישור של השר לאיכות הסביבה, קיבלנו את האישור של הרשות המקומית, והגורם הרביעי זה כאן, אישור של ועדת הפנים ואיכות הסביבה של הכנסת.

משה בן-גרשון: אין לנו שום בעיה עם זה.

דוד אזולאי: עם נתינת האישור היום, מה קורה?

משה בן-גרשון: זה עובר חזרה אלינו, לשר הפנים, שהוא באקט של חתימה צריך לבטל את האכרזה לפי צו.

דוד אזולאי: זה יהיה בתחום השיפוט של חורפיש?

משה בן-גרשון: כן.

דוד אזולאי: על איזה שטח מדובר?

משה בן-גרשון: שטח שמורת הטבע הוא בערך 138 דונם.

דוד אזולאי: כל זה יעבור לתחום השיפוט של חורפיש?

מוחסין שנאן: כן, לטובת מגורים.

דוד אזולאי: היה מדובר בזמנו על כביש שאמורים היו לסלול או שזה ירד מהתכנית?

מוחסין שנאן: בינתיים זה ירד מהתכנית.

מוחסין שנאן: השטח מיועד לבניית מגורים פשוטה.

מוחסין שנאן: כבר יש רשיונות לבנייה.

דוד אזולאי: אז אתם בסדר.

דוד אזולאי: קודם כל בונים ואחר-כך מאשרים.

מוחסין שנאן: הבניינים נבנו לפי אישור.

מוחסין שנאן: כמו שהיא אמרה, היתה איזו טעות טכנית.

מוחסין שנאן: יש הבדל בקווים.

מוחסין שנאן: יש תב"ע 400 ותב"ע 97 ויש אי-חפיפה מסויימת.

מוחסין שנאן: מזה נגזר שהבניינים האלה מאושרים, קיימים וזה שטח מגורים לכל דבר.

דוד אזולאי: כמה יחידות דיור יש שם?

מוחסין שנאן: כמאה.

דוד אזולאי: מתוכננות עוד דירות?

מוחסין שנאן: כן.

מוחסין שנאן: יש עוד פוטנציאל לדיור.

דוד אזולאי: נדמה לי שמדובר שם גם על איזשהו אתר הנצחה?

מוחסין שנאן: נכון.

דוד אזולאי: מה קורה עם זה?

מוחסין שנאן: בנינו אותו מחדש.

דוד אזולאי: אם אתם צריכים את האישור שלנו אנחנו מאשרים ומאחלים לכם הצלחה ובנייה טובה עם רשיונות.

דוד אזולאי: זה הכי חשוב.

מוחסין שנאן: רק עם רשיונות.

מוחסין שנאן: יש לציין שבחורפיש אין אף בית שנבנה ללא רשיון.

דוד אזולאי: תודה רבה.

דוד אזולאי: ישיבה זו נעולה.